Pilihan raya umum Thailand 2011

Sebuah pilihan raya umum berlangsung di seluruh Thailand pada hari Ahad, 3 Julai 2011, atas Dekri Diraja untuk Membubarkan Dewan Perwakilan, BE 2554 (2011) yang menyebabkan pembubaran Dewan Perwakilan pada 10 Mei 2011.

Cadangan untuk mengadakan pilihan raya pada 14 November 2010 pernah diusulkan dahulu, tetapi terpaksa ditangguhkan. Pengumuman Perdana Menteri Abhisit Vejjajiva supaya mengadakan pilihan raya itu timbul ekoran pergolakan selama berbulan-bulan oleh Barisan Bersatu untuk Demokrasi Menentang Kediktatoran (UDD) atau penyokong "Baju Merah" bekas Perdana Menteri, Thaksin Shinawatra. Pihak pembangkang nyata meluahkan sokongan untuk rancangan itu, tetapi mengehendaki parlimen dibubarkan.

Dengan peratusan kehadiran pengundi berdaftar pada 66%, Parti Pheu Thai yang populis meraih majoriti dengan 265 kerusi, sementara ketua parti ini, Yingluck Shinawatra menjadi perdana menteri wanita yang pertama dalam sejarah Thailand. Parti Demokrat pula menjadi parti pembangkang utama dengan 159 kerusi.

Keputusan pilihan raya

Tinjauan eksit mendapati bahawa Parti Pheu Thai memenangi pilihan raya terang-terangan dengan meraih majoriti kerusi. 

Menurut keputusan awal, Pheu Thai memenangi 265 kerusi (204 berasaskan kawasan + 61 senarai parti), Demokrat 159 (115 + 44), Bhumjai Thai 34 (29 + 5), Chartthaipattana 19 (15 + 4), Palung Chon 7 (6 + 1), Chart Pattana Puea Pandin 7 (5 + 2), Cinta Thailand 4 (senarai parti sahaja), Matubhum 2 (1 + 1), Demokrat Baru 1 (senarai parti) dan Mahachon (senarai parti). Perdana Menteri Abhisit Vejjajiva sudah pun mengakui kekalahan Parti Puea Thai lalu mengucapkan tahniah kepada Ms. Shinawatra sebagai bakal Perdana Menteri.

Menurut perangkaan awal dari Suruhanjaya Pilihan Raya, kadar kehadiran pengundi berdaftar adalah 65.99%.

Rujukan 

Thailand
2011